قیرقیزیستان پرزیدنتی سوورونبای جنبکوو، اسکی پرزیدنت آلمازبک آتامبایئوین آنایاسا و قانونلاری پوزدوغونو سؤیله‌دی.
جمهورباشقانلیغی مطبوعات مرکزیند‌ن وئریله‌ن آچیقلامایا گؤره، جنبکووون ائو صاحب‌لیگینده بو گون گوونلیک شوراسینین توپلانتی‌سی تشکیل ائدیلدی.
توپلانتیدا دانیشان جمهورباشقانی، آلمازبک آتامبایئوین، قانونا گؤره سوروشدورما تدبیرلرینین حیاتا گئچیریلمه‌سینه شدتله قارشی چیخاراق قیرقیزیستان جمهوریتینین آنایاساسینی و قانونلارینی پوزدوغونو وورغولادی.
جنبکوو، قیرقیزیستانین یاسال بیر دؤولت اولدوغونون وورغولایاراق دؤولتین وظیفه‌سینین، بوتون وطنداشلار طرفین‌دن یاسانین طلبلرینه محکم بیر شکیل‌ده اویولماسینی تامین ائتمک اولدوغونو دیله گتیردی. پرزیدنت، حقوقون اوستونلویونو ساغلاماق، باریشی و گوونلیگی قوروماق اوچون بوتون تدبیرلری آلماق لازیم اولدوغونو وورغولادی.
اسکی پرزیدنت آتامبایئو ایسه، بو سحر ائوینین قارشیسین‌دا اولان دستک‌چیلرینه سسله‌نرک، توپلانما چاغریسی ائتدی.
آتامبایئو،
"دستکچیلریمین طلبی اوزرینه فوروم پلازا (سوسیال دموکرات پارتیسی مرکزینین و مئدیا اورگانلارین یئر آلدیغی بینا) قارشیسین‌دا بو گون (یئرلی) ساعاتلا ۱۶.۳۰دا توپلاناجاییق" دئدی.
آتامبایئو، دونن ائوینه تشکیل ائدیله‌ن عملیاتا باغلی، داها اؤنجه سلاح قوللاناجاغیمی سؤیله‌میشدیم. اویاریلاریمی نظره آلمادیلار. بورادا یالنیز منده سلاح وار. وطنداشلارین الین‌ده سلاح یوخ. دونن سلاح قوللاندیم" دئیه دانیشدی.
عملیات‌دان اقتداری مسئول توتان آتامبایئو، فوروم پلازا قارشیسین‌دا توپلاندیقدان سونرا جمهورباشقانلیغی سارایینا یئرییه‌جکلرینی سؤیله‌دی.
مجلیس سؤزچوسو ابراهیم نوراکون اولو دا سوسیال مئدیادان وئردیگی آچیقلامادا، مجلیس باش قورولونون عاجل اولاراق توپلاناجاغینی بیلدیردی.
